b'\n_START_ARTICLE_\nCoolio\n_START_SECTION_\nApbalvojumi un nomin\xc4\x81cijas\n_START_PARAGRAPH_\nCoolio 1995. gada singls "Gangsta\'s Paradise" sa\xc5\x86\xc4\x93ma vair\xc4\x81kas balvas, tostarp Grammy balvu k\xc4\x81 Lab\xc4\x81kais repa solo izpild\xc4\xabt\xc4\x81js un MTV VMA k\xc4\x81 Lab\xc4\x81kais repa video un Lab\xc4\x81kais video no m\xc4\x81kslas filmas. Pats Coolio ir sa\xc5\x86\xc4\x93mis vair\xc4\x81kus apbalvojumus, ieskaitot Amerikas m\xc5\xabzikas balvu k\xc4\x81 Lab\xc4\x81kais repa/hiphopa izpild\xc4\xabt\xc4\x81js 1996. gad\xc4\x81. 1997. gad\xc4\x81 Coolio tika nomin\xc4\x93ts Grammy balvai: Lab\xc4\x81kais repa albums par albumu Gangsta\'s Paradise, Lab\xc4\x81kais repa solo izpild\xc4\xabjums par singlu "1, 2, 3, 4 (Sumpin\' New)" un Lab\xc4\x81kais R&B vok\xc4\x81lais izpild\xc4\xabjums duetam vai grupai par dziesmu "Stomp". Kopum\xc4\x81 Coolio ir sa\xc5\x86\xc4\x93mis piecas balvas no tr\xc4\xabspadsmit nomin\xc4\x81cij\xc4\x81m.'